Številka: 0142-5/2021

Datum: 28. 4. 2021

Ministrstvo za delo, družino, socialne zadeve in enake možnosti objavlja

**JAVNI POZIV**

**za predstavnike ustanovitelja v organih javnih zavodov, ŠIFRA 0142-5/2021**

Ministrstvo za delo, družino, socialne zadeve in enake možnosti javno poziva zainteresirane kandidate, da kandidirajo za člana oziroma predstavnika Republike Slovenije v:

|  |  |
| --- | --- |
| Javni zavod | **Trubarjev dom upokojencev Loka pri Zidanem Mostu, Loka pri Zidanem Mostu 48, 1434 Loka pri Zidanem Mostu** |
| Organ | **svet zavoda** |

Rok za oddajo vloge je 30 dni po objavi tega javnega poziva oziroma do preklica. Na podlagi ustanovitvenega akta Trubarjevega doma upokojencev Loka pri Zidanem Mostu svet zavoda sestavlja 5 predstavnikov ustanovitelja. V svet zavoda bo izbran 1 predstavnik ustanovitelja.

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Kandidati morajo posredovati vlogo s prilogami v predpisani obliki. Vlogi morajo kandidati priložiti:

* življenjepis v predpisani obliki (EUROPASS življenjepis je priloga 1 tega javnega poziva);
* izjavo, da ustrezajo posebnim kriterijem za imenovanje (izjava je priloga 2 tega javnega poziva);
* izjavo, s katero izrecno dovoljujejo obdelavo in uporabo njihovih osebnih podatkov, vendar izključno z namenom in v zvezi s postopkom imenovanja (izjava je priloga 3 tega javnega poziva);
* predstavitveno pismo:
  + interes zaradi katerega se kandidat vključuje v postopek,
  + dosedanje izkušnje na področju dela socialnovarstvenih in drugih javnih zavodov,
  + sposobnosti (organizacijske, komunikacijske, poslovodske sposobnosti za delo v svetu zavoda).

Kandidati, ki se bodo javili na javni poziv, morajo izkazati izpolnjevanje naslednjih pogojev:

* najmanj višjo izobrazbo (VI. raven SOK / V. raven EOK);
* ni poklicni funkcionar;
* kandidat ne sme biti hkrati član v dveh organih nadzora ali upravljanja pravnih oseb javnega sektorja, v katerih vlogo ustanovitelja v imenu RS izvršuje Vlada RS, in hkrati član v dveh nadzornih svetih ali upravnih odborih gospodarskih družb, ki so v večinski neposredni ali posredni lasti RS in
* ni v poslovnem razmerju z javnim zavodom, za katerega kandidat je (na primer dobavitelj blaga ali storitev za javni zavod, vključujoč svetovalne in revizorske storitve).

Pri izbiri kandidatov se bodo poleg zgoraj navedenih pogojev upoštevali tudi naslednji kriteriji:

* zaželena strokovna znanja in izkušnje s področja socialnega varstva, financ in prava;
* zaželena znanja s področja vodenja in upravljanja;
* poznavanje in izkušnje s področja delovanja javnih zavodov;
* najmanj 5 let delovnih izkušenj;
* poznavanje socialne problematike v lokalnem okolju;
* ugled in aktivnost v lokalnem okolju (prostovoljstvo).

Od kandidata se še pričakuje:

* splošna razgledanost in druga uporabna znanja;
* komunikacijske sposobnosti;
* sposobnost timskega dela.

Ministrstvo za delo, družino, socialne zadeve in enake možnosti lahko vlagatelja pozove k dopolnitvi vloge.

Kandidati pošljejo vlogo v zaprti ovojnici z označbo: "**za javni poziv – šifra 0142-5/2021** in sicer na naslov: Ministrstvo za delo, družino, socialne zadeve in enake možnosti, Štukljeva 44, Ljubljana, v roku 30 dni po objavi tega javnega poziva oziroma do preklica. Za pisno obliko prijave se šteje tudi elektronska oblika, poslana na elektronski naslov: **gp.mddsz@gov.si**, pri čemer veljavnost prijave ni pogojena z elektronskim podpisom.

Kontaktna oseba za dodatna pojasnila:

* Diana Pernek, elektronski naslov: diana.pernek@gov.si, telefon: 01/369 77 18.

Kandidati bodo obveščeni le v primeru imenovanja, ne pa tudi v primeru neuvrstitve v nadaljnji postopek in neimenovanja. V postopku javnega poziva ni možnosti vlaganja pravnih sredstev.

Kandidati kazensko in materialno odgovarjajo za pravilnost navedb v vlogi.